CELEX: 32022D0668
Language: fi
Date: 2022-04-21 00:00:00
Title: Neuvoston päätös (YUTP) 2022/668, annettu 21 päivänä huhtikuuta 2022, Euroopan rauhanrahastosta rahoitettavasta avustustoimenpiteestä, jolla tuetaan Mosambikissa toteutettavassa EU:n koulutusoperaatiossa koulutettuja sotilasyksikköjä, annetun päätöksen (YUTP) 2021/2032 muuttamisesta

22.4.2022   
               
               
                  FI
               
               
                  Euroopan unionin virallinen lehti
               
               
                  L 121/44
               
            
         NEUVOSTON PÄÄTÖS (YUTP) 2022/668,
         annettu 21 päivänä huhtikuuta 2022,
         Euroopan rauhanrahastosta rahoitettavasta avustustoimenpiteestä, jolla tuetaan Mosambikissa toteutettavassa EU:n koulutusoperaatiossa koulutettuja sotilasyksikköjä, annetun päätöksen (YUTP) 2021/2032 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 19 päivänä marraskuuta 2021 päätöksen (YUTP) 2021/2032 (1), jolla perustettiin avustustoimenpide, jonka rahoitusohje on 40 000 000 euroa, jäljempänä ’rahoitustoimenpide’, ja joka on tarkoitettu kattamaan tarvikkeiden, joita ei ole suunniteltu tappavan voiman aikaansaamiseen, ja varusteiden toimittaminen Mosambikissa toteutettavan EU:n koulutusoperaation, jäljempänä ’EUTM Mozambique’, kouluttamille Mosambikin asevoimien yksiköille.
                  
               
                     (2)
                  
                  
                     Rahoitusohje riittää päätöksen (YUTP) 2021/2032 1 artiklan 3 kohdassa tarkoitettujen tarvikkeiden, joita ei ole suunniteltu tappavan voiman aikaansaamiseen, ja varusteiden toimittamiseen viidelle niistä 11:stä Mosambikin asevoimien yksiköstä, jotka on määrä kouluttaa EUTM Mozambiquessa kaudella 2021–2023. Jotta loppujen kuuden yksikön tarpeisiin voitaisiin vastata, rahoitusohjetta olisi korotettava 45 000 000 eurolla.
                  
               
                     (3)
                  
                  
                     Päätös (YUTP) 2021/2032 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2021/2032 seuraavasti:
            
                        1)
                     
                     
                        Korvataan 1 artiklan 4 kohta seuraavasti:
                        
                           ”4.   Avustustoimenpiteen kesto on 36 kuukautta tulojen ja menojen hyväksyjänä toimivan avustustoimenpiteiden hallinnoijan ja 4 artiklan 2 kohdassa tarkoitetun yhteisön välillä päätöksen (YUTP) 2021/509 32 artiklan 2 kohdan a alakohdan mukaisesti tehdyn sopimuksen tekopäivästä.”
                        
                     
                  
                        2)
                     
                     
                        Korvataan 2 artiklan 1 kohta seuraavasti:
                        
                           ”1.   Avustustoimenpiteeseen liittyviin menoihin tarkoitettu rahoitusohje on 85 000 000 euroa.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 21 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös (YUTP) 2021/2032, annettu 19 päivänä marraskuuta 2021, Euroopan rauhanrahastosta rahoitettavasta avustustoimenpiteestä, jolla tuetaan Mosambikissa toteutettavassa EU:n koulutusoperaatiossa koulutettuja sotilasyksikköjä (EUVL L 415, 22.11.2021, s. 25).